Številka: 41031-9/2022

Datum: 12. 1. 2022

Na podlagi 30. člena Statuta Občine Ajdovščina (Uradni list RS št. 44/12, 85/15, 8/18, 38/18) ter Odloka o sofinanciranju letnega programa športa v občini Ajdovščina (Uradni list RS, št. 70/19) izdajam

**Sklep o začetku postopka in**

**imenovanju komisije za izvedbo javnega razpisa**

1. Začne se postopek za izvedbo **Javnega razpisa za sofinanciranje izvajalcev letnega programa športa v občini Ajdovščina za leto 2022.**
2. Sredstva za izvedbo javnega razpisa so zagotovljena z Odlokom o proračunu Občine Ajdovščina za leto 2022, objavljen v Uradnem listu RS, št. 196/2021, na proračunski postavki 18047 - dejavnost športnih organizacij, višini 240.000,00 € in na proračunski postavki 18132 - sofinanciranje športnih zvez v višini 10.000,00 €.
3. Cilj javnega razpisa je sofinanciranje programov športa z namenom spodbujanja športne aktivnosti prebivalcev občine, povečanje dostopnosti športnih programov in podpora društvom pri izvajanju programov tekmovalnega športa.
4. Posamezne faze postopka izvedbe javnega razpisa:

* objava javnega razpisa: 17. 1. 2022
* objava razpisne dokumentacije: od objave javnega razpisa
* rok za prijavo na razpis: 16. 2. 2022
* odpiranje prijav: začetek odpiranja prijav 17. 2. 2022
* izid javnega razpisa: 60 dni od roka za odpiranje prijav.

1. Izvedbo javnega razpisa vodi Oddelek za družbene zadeve Občine Ajdovščina, Erika Zavnik.
2. Imenujem strokovno komisijo za izvedbo javnega razpisa, v sestavi:

* Erika Zavnik predsednica, predstavnica občinske uprave,
* Primož Sulič, Zavod za šport Ajdovščina, Cesta 5. maja 14, 5270 Ajdovščina
* Dean Batista, Vipavska cesta 15, 5270 Ajdovščina, predstavnik OŠZ
* Peter Stegovec, Goriška cesta 34, 5270 Ajdovščina, predstavnik OŠZ
* Anja Pertovt, Kojsko 1a, 5211 Kojsko, predstavnica OŠZ.

Tadej Beočanin,

župan

Sklep prejmejo:

* člani komisije

Priloga:

- javni razpis

**IZJAVA – član komisije**

Ime in priimek člana komisije: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

naslov stalnega prebivališča: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ime komisije, v katero je član imenovan: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Spodaj podpisani izjavljam, da sem seznanjen z določbami zakona, ki ureja integriteto in preprečevanje korupcije ter dolžnostmi, ki izhajajo iz zavezanosti k dolžnemu izogibanju nasprotju interesov, ki so predvsem:

- vsak posameznik, ki se znajde v nasprotju interesov, se mora takoj izločiti iz obravnave in/ali odločanja v konkretni zadevi - predsednik in člani komisije ne smejo biti z vlagatelji, ki kandidirajo za dodelitev sredstev, interesno povezani v smislu poslovne povezanosti, sorodstvenega razmerja (v ravni vrsti ali v stranski vrsti do vštetega četrtega kolena), v zakonski zvezi, v zunajzakonski skupnosti, v svaštvu do vštetega drugega kolena tudi, če so te zveze, razmerja oziroma skupnosti že prenehale. Prav tako ne smejo sodelovati pri delu komisije, če obstajajo druge okoliščine, ki bi vplivale na njihovo neobjektivnost in nepristranskost (npr. osebne povezave).

- vsak posameznik, ki oceni, da bi lahko njegovo sodelovanje pri obravnavi ali odločanju v konkretni zadevi v očeh zunanjega opazovalca predstavljalo (pa čeprav po njegovem neutemeljen) videz nasprotja interesov in obremenilo postopek ali odločitev z etičnimi vprašanji, mora te okoliščine razkriti ostalim članom in jim prepustiti odločitev o izločitvi iz odločanja;

- izločitev iz obravnave ali odločanja v konkretnem primeru ne sme biti zgolj formalna, oz. tehnična; na osebi in drugih članih kolektivnih organov je, da z ustreznimi ukrepi – če so potrebni – zagotovijo, da je oseba tudi dejansko (in ne zgolj formalno) izločena iz odločanja oz. možnosti vplivanja na obravnavo konkretne zadeve;

- zavedati se je potrebno, da je najboljši ukrep za zaščito integritete delovanja določenega javnega subjekta, funkcije ali službe, proaktivna transparentnost (vnaprejšnje razkritje povezav in interesov ali njihovega videza, ki bi lahko obremenili postopek).

Zavezujem se, da bom pri svojem delu kot član komisije upošteval v tej izjavi navedene dolžnosti in bom ravnal v skladu z njimi.

Datum: Podpis člana komisije:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_